BANJOLUČKA BISKUPIJA

DAN MOLITVENOG SJEĆANJA NA MUČENIKE I ŽRTVE ZA VJERU
2020-07-26
Iduća je nedjelje 17. kroz godinu, posljednja u mjesecu srpnju, kada ćemo i mi ovdje u katedrali obilježiti Dan molitvenog sjećanja na mučenike i žrtve za vjeru u Banjolučkoj biskupiji.

MISIJSKA AKCIJA MIVA BIH - MISIJSKA VOZILA
2020-07-26
Te ćemo se nedjelje mi u katedrali uključiti u misijsku akciju MIVA BiH. Ona se organizira uz spomendan sv. Kristofora, zaštitnika vozača. – Uz redovitu milostinju prikupit ćemo priloge za pomoć u nabavci prijevoznih sredstava za misionare u svijetu. Nije bitno da dadnemo puno nego da se svatko i s malim darom uključi u pomaganje misija.

DRVAR: DAN MOLITVENOG SJEĆANJA NA MUČENIKE I ŽRTVE BANJOLUČKE BISKUPIJE
2020-07-27
U ponedjeljak, 27. srpnja 2020. 11 sati bit će bogoslužnom prostoru župe Drvar liturgijski obilježen Dan molitvenog sjećanja na mučenike i žrtve Banjolučke biskupije. Svetu će misu predvoditi banjolučki biskup mons. Franjo Komarica.
U ostalim župama Dan molitvenog sjećanja bit će obilježen već u nedjelju, 26. srpnja 2020.

STOTA OBLJETNICA POSTOJANJA ŽUPE DOLINA
2020-08-15
Župa Dolina kod Bos. Gradiške slavi na Svetkovinu Uznesenja BDM 15. kolovoza 2020
STOTU obljetnicu svoga postojanja.
Središnja liturgijska svečanost održat će se s početkom u 11h. Predvodit će biskup banjolučki Franjo Komarica

SVETKOVINU SV. MAJKE TEREZIJE
2020-09-05
U subotu, 5. rujna, Sestre Misionarke Ljubavi slave svetkovinu sv. Majke Terezije iz Kolkate (Kalkute).
Sv. misu slavit će u katedrali u 18 sati.

195. OBLJETNICE ROĐENJA SLUGE BOŽJEGA O. FRANJE PFANNERA
2020-09-20
U nedjelju, 20. rujna/septembra 2020. u župnoj crkvi Marijina uznesenja na Nebo u Trapistima (Marija Zvijezda), u prigodi obilježavanja 195. obljetnice rođenja Sluge Božjega o. Franje (Franza) Pfannera, utemeljitelja velezaslužnog trapističkog samostana (opatije) „Marija Zvijezda“, biskup banjolučki Franjo Komarica predvodit će koncelebriranu svetu misu s početkom u 10h.
Nakon mise, iza 11 sati biti će upriličena skromna svečanost službenog otvaranja „Kuće susreta“ banjolučke biskupije i „Europskog centra za mir i suradnju“, koji će djelovati uz suradnju sa međunarodnom Paneuropskom unijom i nekim nacionalnim PEU-a.
TABB
Banja Luka 18.9.2020.

OBILJEŽAVANJE SVJETSKOG DANA MEDIJA 2020. GODINE U BOSNI I HERCEGOVINI
2020-09-27
U nedjelju, 27. rujna 2020. bit će obilježen 54. Svjetski dan sredstava društvene komunikacije koji se, u skladu s odlukom Biskupske konferencije u Bosni i Hercegovini iz 2003. godine, umjesto u mjesecu svibnju, obilježava u BiH u posljednju nedjelju u mjesecu rujnu.
Vijeće za sredstva društvenog priopćivanja Biskupske konferencije BiH priredilo je prigodnu brošuru namijenjenu svim pastoralnim djelatnicima i medijskim radnicima. U predgovoru predsjednik Vijeća za sredstva društvenog priopćivanja BK BiH mons. Tomo Vukšić, nadbiskup koadjutor vrhbosanski i apostolski upravitelj Vojnog ordinarijata u BiH, između ostalog piše: “Već se kroz nekoliko godina ustalio običaj, da predsjednik Vijeća za medije BK BiH, u dogovoru s nadležnim biskupom i župnikom, na taj dan predvodi slavlje Svete Mise u jednoj od naših župnih zajednica. Svake godine u drugoj biskupiji i drugoj župi. Započelo je Svetom Misom u Mostaru 2014. godine, te nastavljeno u Sarajevu, Banja Luci, Tomislavgradu, Žepču i Drvaru. I nastavljajući tu lijepu tradiciju, ove godine će to, ako Bog da, biti u Bijelom Polju, gdje ćemo zajedničku molitvu uputiti Gospodinu Bogu za izgradnju zdravoga zajedništva među ljudima. Vođen riječima iz starozavjetne knjige Izlaska: ‘Da možeš pripovijedati svome sinu i svome unuku’ (Izl 10, 2), papa Franjo je ovogodišnju svoju poruku posvetio pripovijedanju kao jednom od osnovnih načina komunikacije među ljudima. Dapače, čovjek je biće koje pripovijeda, kaže papa. A priče, koje slušamo, ostavljaju trag drugih u nama dok priče, koje pripovijedamo, ostavljaju naš trag u drugima. Po njima nam se drugi priopćava i postaje bliži a mi drugima”.
U brošuri je u cijelosti objavljena Poruka pape Franje za 54. Svjetski dan sredstava društvenih komunikacija pod naslovom: “Da možeš pripovijedati svome sinu i svome unuku“, (Izl 10,2). Život postaje priča”. Na kraju svoje Poruke papa Franjo piše: Nije riječ, stoga, o tome da slijedimo logike onih koji se služe umijećem pričanja priča (storytelling) niti o tome da oglašavamo neku stvar ili sebe same nego da se spomenemo toga tko smo u Božjim očima, da svjedočimo ono što Duh piše u našim srcima i otkrivamo svakom pojedincu da njegova priča sadrži u sebi divne i čudesne stvari. Da bismo mogli to učiniti povjerimo se ženi koja je u svome krilu istkala čovještvo Božje i, govori nam Evanđelje, ispredala u sebi sve događaje iz svog života. Djevica Marija je, naime, sve čuvala i o tome razmišljala u svome srcu (usp. Lk 2, 19).
U brošuri se nalazi i predložak prigodne propovijedi za Dan medija koju je pripremio fra Iko Skoko u kojoj je donio najvažnije naglaske iz spomenute Papine Poruku, prigodnu Molitvu vjernika je napisao fra Janko Ćuro. Kao uvod u Misno slavlje fra Iko predlaže sljedeći poziv na molitvu: “U ovoj Svetoj misi pomolit ćemo se za sve koji rade u katoličkim medijanima da budu odgovorni prenositelji evanđeoskih i kršćanskih poruka, i za sve koji rade na medijima da donose istinite i cjelovite informacije te za sve pokojne djelatnike medija”.
U svom prilogu pod naslovom: “U mass medijima Crkva nalazi uspješni oblik suvremene propovjedaonice”. vlč. Josip Vajdner podsjeća da se “Ove se godine navršava 45 ljeta otkako je sveti papa Pavao VI. (1897. – 1978.) potpisao apostolsku pobudnicu Evangelii Nuntiandi – Naviještanje evanđelja. Prigoda je to osluhnuti poticaje koji se na osobit način tiču sredstava društvenih komunikacija”.
U prigodi proslave Dana medija, u nedjelju, 27. rujna 2020. u 11 sati nadbiskup Vukšić slavit će Svetu misu u župi Presvetog Srca Isusova Potoci odnosno Bijelo Polje pokraj Mostara u kojoj je župnik don Josip Galić (e-mail: zu.potoci@gmail.com; mobitel: 063 872 076). Župna crkva i župna kuća nalaze se pokraj magistralne ceste M17 desetak kilometara prije Mostara s desne strane gledajući iz smjera Sarajeva. Svi medijski djelatnici, koji žele i koji mogu, dobro su došli na ovo Misno slavlje kao i na druženje nakon Svete mise. Bilo bi lijepo da svoj dolazak ranije najave župniku Galiću.
Cjelovitu brošuru i prigodni plakat može se besplatno i bez prethodnog dopuštenja, kao i sve sadržaje s KTA BK BiH, preuzeti s web stranice.
– Brošuru u PDF formatu možete preuzeti ovdje
– Brošuru u DOC formatu možete preuzeti ovdje
– Plakat možete preuzeti ovdje
Poruku pape Franje za 54. Svjetski dan sredstava društvenih komunikacija pročitao je predsjednik Vijeća za sredstva društvenog priopćivanja BK BiH mons. Tomo Vukšić, nadbiskup koadjutor vrhbosanski.
Poslušajte:
https://www.biskupija-banjaluka.org/audio_/aac_2020_p=27564.mp3
KTA
Sarajevo, 22. rujan 2020.

OTVARANJE „GODINE BOŽJE RIJEČI“ U BOSANSKOM GRAHOVU O VELIKOM JUBILEJU SV. JERONIMA
2020-09-30
U povodu 1600. obljetnice smrti crkvenoga naučitelja sv. Jeronima, prevoditelja i tumača Svetoga Pisma, biskupi Biskupske konferencije Bosne i Hercegovine, na svom 78. redovitom zasjedanju u Banjoj Luci 13. i 14. srpnja 2020., odlučili su za Katoličku Crkvu u BiH proglasiti „Godinu Božje Riječi“ koja započinje 30. rujna 2020. Tim povodom biskupi BKBIH uputili su Crkvi u BiH pisanu poruku obajvljenu 21. rujna 2020.
Središnja proslava otvorenja „Godine Božje Riječi“ bit će u Bosanskom Grahovu, na spomendan sv. Jeronima, u srijedu 30. rujna 2020. Biskupi su za proslavu odabrali Bos. Grahovo, budući da se prema jednoj od ozbiljnih znanstvenih teorija, rodno mjesto sv. Jeronima – Stridon, nalazio na području današnjega Grahovskog polja.
U prvom dijelu programa, koji započinje u 10 sati u prostorijama Hrvatskoga kulturno-obrazovnog centra u izgradnji u selu Korita (6 km prije Grahova iz pravca Livna uz magistralnu cestu Livno-Bos. Grahovo) prof. dr. Josip Knežević s Katoličkoga bogoslovnog fakulteta u Sarajevu održat će stručno predavanje o sv. Jeronimu. Zbog skučenog prostora, na ovaj dio programa pozvan je samo određeni broj sudionika, tj. biskupi, svećenici i gosti s pozivom.
Potom će u 12 sati, u dvorištu župne crkve sv. Ilije proroka u selu Obljaj, biti slavljena svečana sveta misa s narodom koju će predvoditi nadbiskup vrhbosanski kardinal Vinko Puljić, u zajedništvu s ostalim biskupima i svećenicima.
Nakon sv. mise, svi nazočni biskupi, svećenici i vjernici, sudjelovat će u pravljenju milenijske fotografije poznatog hrvatskog fotografa Šime Strikomana s likom sv. Jeronima.
Ova proslava u Grahovu održat će se uz poštovanje propisa mjerodavnih crkvenih i državnih vlasti u vezi s pandemijom koji su trenutačno na snazi.
Organizatori proslave su Župa sv. Ilije proroka Bosansko Grahovo i Udruga za očuvanje kulturne i povijesne baštine „Don Juraj Gospodnetić“ Bosansko Grahovo.
U selu Korita posvećena je kapela u čast sv. Jeronima, a nedavno su u župnoj crkvi u Bos. Grahovu postavljeni vitraji od kojih jedan prikazuje lik ovog sveca.
Župa Bos. Grahovo
Bosansko Grahovo, 30. rujna 2020.

SVEČANA SVETA MISA U SVETIŠTU SV. TEREZIJE U PRESNAČAMA
2020-10-03
U Svetištu sv. Terezije u Presnačama slavit će svečanu misu kardinal Vinko Puljić s našim biskupima u subotu 3. listopada u 11 sati. Nakon sv. mise bit će postavljeno obilježje vlč. Filipu i s. Ceciliji. Trodnevnica u Presnačama u srijedu, četvrtak i petak u 18 sati.

HODOČAŠĆE U MARIJU BISTRICU
2020-10-10
Vrhbosanski nadbiskup metropolita Vinko kard. Puljić, poziva svećenike i vjernike Vrhbosanske nadbiskupije i Banjolučke biskupije na XV. hodočašće u Hrvatsko nacionalno svetište Majke Božje Bistričke, 10. listopada.
Kardinalov poziv prenosimo u cijelosti:
U ovoj tjeskobnoj i neizvjesnoj situaciji koja je nastupila zbog koronavirusa, želimo moliti zagovor Blažene Djevice Marije kako bismo u svim kušnjama uspjeli sačuvati njezinu vjeru i pouzdanje u Boga. Želimo zahvaliti Bogu za sve ljude dobrog srca koji su se potpuno stavili u službu bolesnih i umirućih, kao i prognanih i onih koji su u potrebi.
Odlučni da ovo hodočašće organiziramo u skladu s mjerama koje svaka država usvaja i provodi u borbi protiv koronavirusa, molimo da se prijave hodočasnika iz Bosne i Hercegovine dostave ordinarijatu u Sarajevu i Banjoj Luci najkasnije do 5. listopada. U svetište treba doći na vrijeme kako bi hodočasnici imali dovoljno vremena za pristupiti sakramentu sv. ispovijedi i za obaviti osobnu pobožnost.
Brojni vjernici koji žive u Republici Hrvatskoj a potječu iz naših župa rado sudjeluju u ovom hodočašću, koje ujedno bude i prigoda za susret rodbine, prijatelja i poznanika. Stoga se nadamo da će upravo oni odgovoriti na ovaj poziv i hodočastiti Majci Božjoj.
U dogovoru s upravom svetišta u Mariji Bistrici, odlučeno je da se ovogodišnje hodočašće ograniči na slavljenje svete mise na otvorenom u 11 sati. Križni put i pozdrav Gospinu liku u crkvi su otkazani, s tim da će biti moguće obaviti ih u privatnom obliku.
Želeći uspješnu organizaciju hodočašća, molim zagovor naše nebeske Majke i na sve zazivam Božji blagoslov.
J.P., KT
Sarajevo, 21. rujna 2020. godine

SVJETSKI DAN MISIJA (MISIJSKA NEDJELJA)
2020-10-18
Priopćenje Nacionalne uprave Papinskih misijskih djela Bosne i Hercegovine u prigodi Svjetskog dana misija koji se obilježava u pretposljednju nedjelju misijskog mjeseca listopada
Dragi prijatelji misija,
Zbog pandemije koronavirusa neke su Biskupske konferencije pitale za mišljenje Kongregaciju za evangelizaciju naroda o ovogodišnjem obilježavanju Svjetskog dana misija i Misijske nedjelje. Odgovor je bio nedvosmislen da se i ove godine Svjetski dan misija obilježava na predzadnju nedjelju u listopadu 18.10.2020. te da se taj dan posebno moli za misije, govori o misijama i prikupljaju prilozi samo za misije.
Uz ovaj dopis kao i svake godine šaljemo vam plakat i knjižicu bogatu raznovrsnim sadržajima. Tu su Papina poruka i poruka biskupa Petanjka, devetnica i prilozi o Službenici Božjoj Pauline Marie Jaricot, utemeljiteljici Djela za širenje vjere koja će ovih mjeseci biti proglašena blaženom, meditacije za klanjanje, 7 propovijedi-razmišljanja naših misionara, igrokazi za djecu itd.. Ovogodišnje geslo je: „Evo me, mene pošalji“ (Iz 6,8).
Proslava Svjetskog dana misija obilježava se pod posebnim uvjetima izazvanim koronavirusom Covid-19 koji je utjecao na sva područja našega života. Svi smo u dilemi kako potaknuti i angažirati vjernike da ovaj dan uistinu bude prožet misijskim duhom. „Evo me, mene pošalji“ (Iz 6,8) je poziv svima koji su kršteni da dadnu svoj molitveni doprinos misijama te pomognu onima koji trpe više od njih a koji imaju manje od njih. Ne znam koliko možemo ostati imuni na vapaje naših misionara koji pišu da su njihovi vjernici navikli na razne viruse i bolesti. Navikli su i na glad ali nisu navikli i prihvatili da njihova djeca i starije osobe umiru od gladi. Misionari slute, da se vrlo lako može dogoditi, da više ljudi umre od gladi nego od posljedica koronavirusa. Teško je ostati ravnodušan na ovakvo stanje i nejednakost koju proživljavaju ljudi u misijskim zemljama. Svjestan sam da mi ne možemo riješiti probleme misijskih zemalja ali sam također svjestan da naše suosjećanje te duhovna i materijalna blizina mogu ublažiti njihove patnje i biti znak nade u pravedniju budućnost. Molim vas da pripremite svoje vjernike na ovaj važan misijski dan koji je dan milosti, kako za one koji daju, tako i za one koji primaju.
Ovogodišnje geslo nas podsjeća da je evangelizacija svijeta i spas ljudi naša osnovna vjernička zadaća. Zalaganje za spasenje naše braće i sestara u misijskim zemljama istovremeno pomaže i našem osobnom spasenju. Neka nam misijski mjesec listopad i Svjetski dan misija ojačaju vjeru i približe nas svima koji trpe i koji su potrebni naše pomoći.
Zahvaljujem vam na dosadašnjoj pomoći i suradnji te srdačno pozdravljam u Gospodinu
Sve spomenute animacijske misijske materijale, možete pogledati i preuzeti s misijskog portala Nacionalne uprave PMD BIH.
PMD BiH
Mons. Luka Tunjić
Nacionalni ravnatelj PMD u BiH

XIX. MOLITVENI DAN ZA DOMOVINU NA BOBOVCU
2020-10-24
I ove godine Vrhbosanska nadbiskupija organizira, 24. listopada, uz smrtni dan kraljice Katarine Kosače-Kotromanić, molitvu za domovinu na kraljevskom gradu Bobovcu.
To je već 19. put kako se hodočasti na mjesto nacionalne, kulturne i vjerske povijesti. Ponovno će dijelom hodočašća biti i hrvatsko-katolička komponenta Oružanih snaga BiH i policije predvođena Vojnim ordinarijatom.
Mnogi koji su već sudjelovali znaju da vojna komponenta kreće od rijeke Bukovice na Bobovac moleći krunicu. Tko god može dobro je da se pridruži toj hodočasničkoj povorci.
U 9:30 sati je okupljanje kod rijeke Bukovice podno Bobovca, u 9:45 je polazak u procesiji i molitvi prema Bobovcu, a u 11 sati je euharistijsko slavlje nakon kojeg je tradicionalni ručak za nazočne: vojnički grah.
Pozivaju se svećenici koji će koncelebrirati da ponesu albu i štolu bijele boje.
„Potičem sve, koji će toga dana doći na Bobovac, da se pridržavaju svih epidemioloških mjera kako bi se spriječilo širenje koronavirusa. Radosno vas iščekujem na tom molitvenom susretu za domovinu, te vas srdačno pozdravljam i zazivam obilje Božjeg blagoslova“, poručio je u svom pozivu vrhbosanski nadbiskup metropolita Vinko kard. Puljić.

EUHARISTIJSKO SLAVLJE U SARAJEVSKOJ KATEDRALI UOČI REDOVITOG ZASJEDANJA BISKUPSKE KONFERENCIJE BOSNE I HERCEGOVINE
2020-11-03
Uoči radnog dijela svoga 79. redovitog zasjedanja, biskupi Biskupske konferencije Bosne i Hercegovine u utorak, 3. studenog 2020. u 18 sati slavit će Svetu misu u katedrali Srca Isusova u Sarajevu. Euharistijsko slavlje predvodit će kardinal Vinko Puljić, nadbiskup metropolit vrhbosanski. Bit će uzet misni obrazac „U vrijeme pandemije“ koji je predložila Kongregacija za bogoštovlje i disciplinu sakramenata u vrijeme pandemije koronavirusa. Prigodnu propovijed uputit će biskup banjolučki mons. Franjo Komarica.
KTA

JESENSKO REDOVITO ZASJEDANJE BISKUPSKE KONFERENCIJE BOSNE I HERCEGOVINE U SARAJEVU
2020-11-04 - 2020-11-05
Biskupska konferencija Bosne i Hercegovine, 4. i 5. studenog 2020. s početkom u 9 sati u prostorijama Nadbiskupske rezidencije u Sarajevu (ulica Josipa Stadlera 13) održat će svoje 79. redovito zasjedanje. Predsjedat će nadbiskup metropolit vrhbosanski kardinal Vinko Puljić, predsjednik BK BiH, uz sudjelovanje svih članova Biskupske konferencije BiH.
Na početku zasjedanja s biskupima će se susresti apostolski nuncij u BiH nadbiskup Luigi Pezzuto. Zbog ograničenja u vrijeme aktualne pandemije koronavirusa, na zasjedanje neće doći delegati Hrvatske i Austrijske te Međunarodne biskupske konferencije sv. Ćirila i Metoda.
Tijekom zasjedanja biskupi će, između ostalog, razgovarati o dušobrižništvu u uvjetima pandemije koronavirusa te još jednom razmotriti provedu Đakonske pastoralne godine koja će započeti krajem studenog 2020. godine. Također će se osvrnuti na 25. obljetnicu Općeg okvirnog sporazuma za mir u BiH poznatog kao Daytonski sporazum.
Uoči radnog dijela zasjedanje biskupi će, u utorak 3. studenog u 18 sati slaviti Svetu misu u katedrali Srca Isusova u Sarajevu. Euharistijsko slavlje predvodit će kardinal Puljić. Bit će uzet misni obrazac „U vrijeme pandemije“ koji je predložila Kongregacija za bogoštovlje i disciplinu sakramenata u vrijeme pandemije koronavirusa. Prigodnu propovijed uputit će biskup banjolučki mons. Franjo Komarica.
Biskupi će također u srijedu, 4. studenog ujutro slaviti Svetu misu u kapeli Vrhbosanskog bogoslovnog sjemeništa i potom se susresti s bogoslovnom zajednicom.
Biskupi će završiti svoje zasjedanje konferencijom za novinstvo koja će biti upriličena u četvrtak, 5. studenog u prostorijama Nadbiskupske rezidencije u Sarajevu u ulici Josipa Stadlera 13, s početkom u 12 sati. Na početku konferencije svoj osvrt na zasjedanje dat će kardinal Puljić i biskup mostarsko-duvanjski i apostolski upravitelj trebinjsko-mrkanski mons. Petar Palić.
KTA

KONFERENCIJA ZA NOVINSTVO NA KRAJU 79. REDOVITOG ZASJEDANJA BISKUPSKE KONFERENCIJE BIH
2020-11-05
U četvrtak, 5. studenog u 12 sati u prostorijama Nadbiskupske rezidencije u Sarajevu (ulica Josipa Stadlera 13) bit će upriličena konferencija za novinstvo na kraju 79. redovitog zasjedanja Biskupske konferencije Bosne i Hercegovine koje će se održati, 4. i 5. studenog 2020. Na početku konferencije za medije svoj osvrt na zasjedanje dat će nadbiskup metropolit vrhbosanski kardinal Vinko Puljić, predsjednik BK BiH, i biskup mostarsko-duvanjski i apostolski upravitelj trebinjsko-mrkanski mons. Petar Palić.
KTA

OBILJEŽAVANJE ŠESNAESTE OBLJETNICE UBOJSTVA MONS. KAZIMIRA VIŠATICKOG
2020-11-17
U utorak, 17. studenog 2020. u župnoj crkvi sv. Roka u Bosanskoj Gradišci, bit će obilježena šesnaesta godišnjica ubojstva mons. Kazimira Višatickog, župnika i dekana. Misno će slavlje s početkom u 17 sati predvoditi banjolučki biskup mons. dr. Franjo Komarica.

25. OBLJETNICA SMRTI P. ANTE ARTNERA
2020-11-24
U utorak, 24.11.2020. u 11 sati kardinal Vinko Puljić slavit će sv. Misu u trapiskoj crkvi povodom 25. obljetnice smrti p. Ante Artnera. Nakon mise bit će kratko predstavljanje knjige o p. Anti koju je napisao dr. Orlovac.

KONFERENCIJA ZA MEDIJE U POVODU NEDJELJE CARITASA
2020-12-11
Uz proslavu Nedjelje Caritasa u Bosni i Hercegovini u petak, 11. prosinca 2020. s početkom u 10 sati u dvorani Europske akademije, koja se nalazi u prostorijama Biskupskog Ordinarijata u Banjoj Luci (ul. Kralja Petra I. Karađorđevića 80), Caritas biskupije Banja Luka održat će konferenciju za medije, na kojoj će predočiti informacije o onome, što je učinjeno u ovoj godini, bitno obilježenoj borbom protiv virusa korona, te planove za budućnost.
Na konferenciji će govoriti: mons. Franjo Komarica, biskup banjolučki; dr. Miljenko Aničić, direktor Caritasa (pregled rada i planova); gđa. Slavica Jukić (projekt „Your Job“); mr. Nikica Prskalo (projekti za migrante).

NEDJELJA CARITASA - TREĆA NEDJELJA DOŠAŠĆA
2020-12-13
Iduća je nedjelja treća nedjelja došašća i Nedjelja Caritasa. Milostinja te nedjelje je namijenjena Caritasu.

KONFERENCIJU ZA NOVINARE POVODOM PREDSTOJEĆEG BLAGDANA BOŽIĆA
2020-12-23
Banjolučki biskup mons dr. Franjo Komarica održat će u srijedu, 23.12.2020. u 10 sati konferenciju za novinare povodom predstojećeg blagdana Božića.
Konferencija će se održati u prostorijama Biskupskog ordinarijata u Banjoj Luci (Kralja Petra I. 80).
Dobro došli!

BOŽIĆ 2020. - ROĐENJE GOSPODNJE
2020-12-25
U četvrtak, 24. prosinca je Badnji dan. U katedrali sveta misa samo u 18 sati.
U petak je Božić – Rođenje Gospodnje – u katedrali svečana misa u 10 sati.

SVJETSKI DAN SELILACA I IZBJEGLICA
2020-12-27
Iduće je nedjelje je blagdan Sv. Obitelji Isusa, Marije i Josipa – Svjetski dan selilaca i izbjeglica te sv. Ivan apostol i evanđelist. Misa u 9 sati.

ZAVRŠETAK GRAĐANSKE GODINE - SILVESTROVO
2020-12-31
U četvrtak, 31. prosinca, je završetak građanske godine – Silvestrovo. U katedrali ne će biti svete mise, a u župnoj crkvi misa zahvalnica u 18 sati.

NOVA GODINA - SVJETSKI DAN MIRA
2021-01-01
U petak, 1. siječnja, Nova godina, svetkovina Svete Marije Bogorodice, Svjetski dan mira. Sveta misa u katedrali bit će u 18 sati (predvodit će ju pomoćni biskup Marko), a u župnoj crkvi u 10.30 sati.

SVETKOVINA BOGOJAVLJENJA - SVETA TRI KRALJA
2021-01-06
U srijedu (6. siječnja) je svetkovina Bogojavljenja – Sveta Tri Kralja – Svjetski misijske dan za djecu. Svi prilozi u milostinji bit će proslijeđeni za najpotrebniju i gladnu djecu u misijama.
Sv. misa u katedrali bit će u 9 sati i predvodit će je biskup Komarica. Na početku ćemo blagosloviti vodu. – Na taj dan prije 35 godine ređen je za biskupa naš biskup Franjo! Mi mu čestitamo i uključujemo ga u svoje molitve.
U katedrali ne će biti večernje mise.

SV. ANTUN OPAT - SVETI ANTUN PUSTINJAK
2021-01-17
Iduća je nedjelja druga kroz godinu. – Na taj dan 17. siječnja je sv. Antun, opat. – Na Petrićevcu će biti trodnevnica u četvrtak, petak i subotu s misama u 16 sati; prije mise prigoda za sv. ispovijed. Na sam blagdan mise će biti u 9, 10:30 i 17 sati. Fra Robert Slišković će predvoditi mise prije podne, a fra Anto Ivanović u nedjelju navečer.

BLAGDAN PRIKAZANJA GOSPODINOVA – SVIJEĆNICA
2021-02-02
U utorak, 2. veljače, blagdan Prikazanja Gospodinova – Svijećnicu. Misa u katedrali u 18, a u župnoj crkvi u 11 sati.
Svijeće za blagoslov ponijeti sa sobom!
Tog je blagdana Dan osoba posvećenog života – redovnika i redovnica koji će oni obilježiti s nama ovdje u katedrali. Misu će predvoditi pomoćni biskup mons. Marko Semren.

PROSLAVA SVETKOVINE SV. MARIJE DE MATTIAS U „NOVOM NAZARETU“
2021-02-04
U četvrtak, 4. veljače, Sestre Klanjateljice Krvi Kristove slave svetkovinu sv. Marije De Mattias, rođendan svoje utemeljiteljice. One će tom prigodom u samostanskoj kapelici „Novi Nazaret“ slaviti svečanu misu s početkom u 11,00 sati, predvodit će ju kapelan na Petrićevcu fra Tomislav Svetinović.

NA STEPINČEVO DOKUMENTARNI FILM „STEPINAC - KARDINAL I NJEGOVA SAVJEST“
2021-02-10
U srijedu, 10. veljače, bit će na Prvom programu Hrvatske televizije u 20.10 sati prikazan dokumentarni film „Stepinac-Kardinal i njegova savjest“. Tko ima pristup Internetu može taj film gledati preko multimedijske usluge HRTi, koju nudi Hrvatska televizija.

GOSPA LURDSKA - SVJETSKI DAN BOLESNIKA
2021-02-11
U četvrtak, 11. veljače, Gospa Lurdska, Svjetski dan bolesnika. – Sjetimo se u molitvi svih bolesnih – posebno molimo za one koji su nama bliski i koje poznajemo, a molimo i za bolničko osobe i sve koji skrbe za bolesne i nemoćne.
